dh-unibe/image-text_koenigsfelden-charters-post-1500 huggingface dataset:
Allen den, die disen brief ansehent oder hoͤrent lesen, ✳ tuͣn kùnt ich, Gerung von Altwis von
Vilmaringen, vogt und phlegˀ der hocherbornē, miner gnedigen froͧwen, ✳ ✳ der chùniginne von
Ungnˀ, uf dem Boͣtzberg und in dem Eygen, ✳ daz fùr mich kam, do ich offenlich ze gerichte
sasz, ✳ die erber, bescheiden froͧwe ✳ Mechthilt, Burchartz Koͧfmans, seligē, tochtˀ, von Husen, ✳ mit
Walthˀ Hoͧfmeistˀ, irē wissenthaftigē vogt, ✳ und gab vor mir in gericht uf mit ir vogtes hant,
mit rechtˀ urteilde, ✳ lutˀlich durch got durch ir sele heiles willen ✳ und oͧch durch alle ir vordrē
dien erbnˀ, geislichē ✳ ✳ hˀren, ✳ ✳ dē gardian un̄ ✳ ✳ den hˀren ze Chûnigsfelt, Sant Francisscus orden,
siben vierteil kˀnē geltes jerlichs ✳ und der erwidigē froͧwen, ✳ ✳ der eppetissin ze Chùnigsfelt und ✳ ✳ dem convent ze Chùnigsfelt, Sant Claren orden, ✳ drù vierteil kˀnē jerlichs
ab einē guͦt, lit in dem Birhart, bùwet Bertschi Gerhart da selbs mit allē dē nûtzen und rechtē,
so darzuͦ gehoͤret, ✳ daz si daz haben und niessen sûllen, ✳ doch mit sollicher bescheidenheit und geding.
wer aber, daz ✳ das vorgen̄ guͦt als kranch und als swache wurde, ✳ daz es die vorgen̄̄ zehen vierteilz
kˀnen nût getragē moͤchte, ✳ das sol ✳ ✳ den hˀren an dem zinse ab gan ✳ und nût dˀ eppettissin noch
dē convent der froͧwē. ✳ oͧch tuͦn ich ze wissen, daz disù gift, uf geben, vertunge und entzichen
beschehen ist mit ir vogtes hant ✳ und mit aller gewarsami un̄ ehafti ✳ worten und wˀken, so darzuͦ
notdurftig waz, ✳ daz es nu und hie nach jemermer kraft haben sol. ✳ hie bi waren, do ditz beschach,
dise erber lùte, ✳ die diser dingen gezùgen sint, ✳ die hie nach vˀschriben stant: ✳ hˀr Hartman, miner
froͧwen schriber von Ungnˀ, Wernher Glùnsing, schulth̄ ze Brugg, meister Johans der Koͧch,
Friderich ze Nidrest, ✳ Uͣlrich Kelner, ✳ Hˀman, minˀ froͧwen koͧch, ✳ ✳ der Zùrichˀ, Walthˀ Hoͧfmeistˀ
und ander erber lùt genuͦg. ✳ und des ze einē waren, offnen urkunt aller vorgeschribener
dingē, ✳ so hencke ich min insigel an disen brief. ✳ dirre brief ist geben ze Brugg, des jares,
do man zalt von Christes geburt drùtzehenhundtˀ jar und sechtzig jar, dar ✳ nach in dem einem
jare, ✳ an dem nechsten zinstag nach sant Johans tag ze sungichten. ✳
308 Königsf. 308 / 02
Staatsarchiv
AARGAU
diser brieff wist x f₎ k₎ geltz
da ghoͤren den barfuͦssen vij f₎
und den froͧwen iij f₎ ✳ ab
einen guͦtt im Birhart
suͦch ✳ frag ✳
✳ K ✳
✳ D ✳ 68 ✳
donatō Mechthildʼ Koͧfmānin ✳ vij ✳ qr̃ tʼci